ฮัมวี เป็นแพลตฟอร์มยานพาหนะขนาดเล็กทางทหารของสหรัฐ เนื่องจากมีการผลิตเป็นจำนวนมากตั้งแต่กลางคริสต์ทศวรรษ 1980
**รถอเนกประสงค์ขนาดเล็กทางทหาร** (อังกฤษ: Military light utility vehicle) หรือเรียกเพียงแค่ **รถอเนกประสงค์ขนาดเล็ก** (อังกฤษ: Light Utility Vehicle; อักษรย่อ: LUV) เป็นคำที่ใช้สำหรับหมวดหมู่รถทหารน้ำหนักเบาที่สุด ยานพาหนะขับเคลื่อนสี่ล้อที่เหมือนรถจี๊ปสำหรับใช้งานทางทหาร โดยนิยามว่าเบากว่ารถบรรทุกและยานพาหนะทางทหารอื่น ๆ ขนาดกะทัดรัดโดยเนื้อแท้และมักจะไม่มีอาวุธ ด้วยส่วนยื่นลำตัวสั้นเพื่อความคล่องตัวในทุกสภาพภูมิประเทศ และมักมีความจุผู้โดยสารประมาณ 4 นาย

ตั้งแต่สงครามโลกครั้งที่สอง – รถจี๊ปวิลลีส์ เอ็มบี ของกองทัพบกสหรัฐนี้ กลายเป็นสินค้าหลักของกองทัพคริสต์ศตวรรษที่ 20 ทั่วโลก และเป็นต้นแบบยานพาหนะทางทหารขนาดเล็ก
ทั่วโลก และตั้งแต่การใช้เครื่องจักรกลขนาดใหญ่แรกสุดของกองทัพ ยานพาหนะขนาดเล็กหลายร้อยคันถูกนำมาใช้สำหรับราชการทหารแบบอเนกประสงค์ ตั้งแต่ผลิตภัณฑ์เชิงพาณิชย์ที่พร้อมใช้งาน เพียงทาสีใหม่ในสีทหาร ไปจนถึงยานพาหนะทางยุทธวิธีที่ออกแบบมาเพื่อวัตถุประสงค์เฉพาะ ที่ได้รับการพัฒนาเป็นพิเศษสำหรับการใช้งานทางทหารและปฏิบัติการในพื้นที่ส่วนหน้า ยานพาหนะเอนกประสงค์ขนาดเล็กมักเป็นแบบทั่วไปหรือใช้งานได้หลากหลาย – ใช้เพื่อลำเลียงกองกำลัง, บุคลากร, อาวุธ (ติดตั้ง), เสบียง, อพยพทหารบาดเจ็บ และบทบาทที่หลากหลายอื่น ๆ อีกมาก

มันมีต้นกำเนิดทางประวัติศาสตร์ในช่วงครึ่งแรกของคริสต์ศตวรรษที่ยี่สิบ เมื่อความทันสมัยของกองทัพหมายถึงการแทนที่ม้าและสัตว์ลากอื่น ๆ ผ่านการเปลี่ยนไปใช้เครื่องจักร ตลอดจนการเพิ่มความคล่องตัวของทหารราบ เพื่อให้ได้เปรียบทางยุทธวิธีที่สำคัญ ธรรมชาติและสภาพแวดล้อมในการปฏิบัติการสำหรับยานพาหนะขนาดเล็กที่สุดทางทหารเปลี่ยนไปนับจากนั้น ในภารกิจคริสต์ศตวรรษที่ 21 อาวุธปืนขนาดเล็กและระเบิดแสวงเครื่อง (IEDs) ก่อให้เกิดภัยคุกคามต่อทหารราบเคลื่อนที่อย่างต่อเนื่อง และยานพาหนะอเนกประสงค์ขนาดเล็กที่สุดทางทหารหนักขึ้นและใหญ่ขึ้น อันเป็นผลมาจากการเพิ่มเกราะ เพื่อจุดประสงค์ในการป้องกันลูกเรือ[] การออกแบบสำหรับแพลตฟอร์มยานพาหนะทางทหารขนาดเล็กสมัยใหม่ต้องปรับความคล่องแคล่ว, ความเร็ว, ประสิทธิภาพของอาวุธ, ความอยู่รอด และบรรทุกได้ – ทั้งหมดมีความสำคัญมากต่อกองกำลังภาคพื้นดินในการปฏิบัติการ[]

การดัดแปลงทางพลเรือนจากรถจี๊ปวิลลีส์ เอ็มบี และแลนด์โรเวอร์ นับเป็นรถอเนกประสงค์แรก และรถอเนกประสงค์บางรุ่นเช่น เชฟวี เบลเซอร์ ได้รับการนำมาใช้ในฐานะรถอเนกประสงค์ขนาดเล็กทางทหาร

ความสำคัญของยานพาหนะทางทหารประเภทนี้ได้รับการสรุปโดยนายพลไอเซนฮาวร์ ผู้ซึ่งเขียนว่าเจ้าหน้าที่อาวุโสส่วนใหญ่มองว่ารถจี๊ปเป็นหนึ่งในหกยานพาหนะที่สำคัญที่สุดของสหรัฐในสงครามโลกครั้งที่สอง ยิ่งไปกว่านั้น นายพล จอร์จ มาร์แชลล์ ยังขนานนามแก่รถจี๊ปว่า "ผลงานที่ยิ่งใหญ่ที่สุดของอเมริกาในการสงครามสมัยใหม่" ยานพาหนะที่คล้ายกันนั้นเป็นยานพาหนะทางทหารที่พบได้บ่อยที่สุดในกองทัพของประเทศส่วนใหญ่

อ้างอิง
-------

1. ↑  Hope, Claire (July 2008). *Light Utility Vehicles 2008 (announcement)*. *allconferences.com*. Defense IQ Press. คลังข้อมูลเก่าเก็บจากแหล่งเดิมเมื่อ 2008-09-08. สืบค้นเมื่อ 20 July 2008. to be discussed at this international event will include (...) the U.S. Joint Light Tactical Vehicle replacement programme
2. 1 2  "Top 10 Military Light Utility Vehicles – Military Today.com". เก็บจากแหล่งเดิมเมื่อ 2018-06-03. สืบค้นเมื่อ 2018-06-18.
3. ↑  Dwight D. Eisenhower (1948). *Crusade in Europe*. Doubleday (US) / Heinemann (UK). p. 163/164. ISBN 080185668X. OCLC 394251. เก็บจากแหล่งเดิมเมื่อ 2018-06-21. สืบค้นเมื่อ 2018-06-21.
4. ↑  The others being the bulldozer, the Landing Ship, Tank, the amphibious *"Duck"* truck, the 2½-ton 6x6 truck, and the C-47 airplane.
5. ↑  Foster, Patrick R. (2014). *Jeep: The History of America's Greatest Vehicle*. Motorbooks. p. 11. ISBN 9780760345856. เก็บจากแหล่งเดิมเมื่อ 31 January 2018. สืบค้นเมื่อ 30 January 2018.
6. ↑  "The Jeep: An American Icon". *National Museum of the United States Army*. 16 July 2012. เก็บจากแหล่งเดิมเมื่อ 26 January 2018. สืบค้นเมื่อ 27 January 2018.
7. ↑  Bennett, Ralph Kinney (9 April 2010). "The Elegant Jeep". *American Enterprise Institute*. เก็บจากแหล่งเดิมเมื่อ 23 June 2018. สืบค้นเมื่อ 27 January 2018.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ รถอเนกประสงค์ขนาดเล็กทางทหาร